b'\n_START_ARTICLE_\nMo\xc8\x99mon japonez\n_START_SECTION_\nDescriere\n_START_PARAGRAPH_\nEste un arbust mare, frunzele nu sunt c\xc4\x83z\xc4\x83toare ci e verde pe toat\xc4\x83 durata anului. Are coroana rotund\xc4\x83, trunchiul scurt \xc8\x99i scoar\xc8\x9ba cenu\xc8\x99ie \xc8\x99i rugoas\xc4\x83. Poate ajunge la \xc3\xaen\xc4\x83l\xc8\x9bimi de 5-10 metri dar statuta lui obi\xc8\x99nuit\xc4\x83 e de 3-4 metri. Frunzele s\xc3\xaent alternante, simple de 10\xe2\x80\x9325\xc2\xa0cm lungime, verde \xc3\xaenchis, eliptice cu nervuri pronun\xc8\x9bate._NEWLINE_Aceast\xc4\x83 specie prezint\xc4\x83 particularitatea unic\xc4\x83 \xc3\xaentre pomii fructiferi de a \xc3\xaenflori la sf\xc3\xa2r\xc8\x99itul toamnei sau \xc3\xaenceputul iernii iar fructele se coc la sf\xc3\xa2r\xc8\x99itul iernii sau \xc3\xaen primele s\xc4\x83pt\xc4\x83m\xc3\xa2nii ale prim\xc4\x83verii. Florile au 2\xc2\xa0cm \xc3\xaen diametru \xc8\x99i sunt grupate c\xc3\xa2te 3-10 flori \xc3\xaen panicul, sunt albe \xc8\x99i au c\xc3\xa2te 5 petale._NEWLINE_Fructele sunt ovale,rotunde sau \xc3\xaen form\xc4\x83 de par\xc4\x83,grupate, av\xc3\xa2nd o lungime de 3-5 centimetri de culoare g\xc4\x83lbui-portocalie uneori ro\xc8\x99iatice. Miezul este suculent, dulce-acri\xc8\x99or cu arom\xc4\x83 ce te duce cu g\xc3\xa2ndul la gutuie. Fructul con\xc8\x9bine 3-4 semin\xc8\x9be mari de culoare \xc3\xaenchis\xc4\x83.\n_START_SECTION_\nFolosin\xc8\x9b\xc4\x83\n_START_PARAGRAPH_\nFructul are mari cantit\xc4\x83\xc8\x9bi de zaharuri, acizi \xc8\x99i pectin\xc4\x83. Se consum\xc4\x83 proasp\xc4\x83t\xc4\x83 sau se prepar\xc4\x83 din ele salate de fructe, dulcea\xc8\x9b\xc4\x83, tarte de fructe, budinc\xc4\x83, fructe \xc3\xaensiropate, peltea sau chatni. Siropul de mo\xc8\x99mon japonez amestecat cu alte ingrediente se folose\xc8\x99te \xc3\xaen medicina tradi\xc8\x9bional\xc4\x83 chinez\xc4\x83 pentru tratarea faringitei \xc8\x99i ca expectorant,pentru tulbur\xc4\x83ri digestive \xc8\x99i respiratorii. De asemenea se poate face vin din nisper._NEWLINE_Frunzele tinere \xc8\x99i semin\xc8\x9bele con\xc8\x9bin mici cantit\xc4\x83\xc8\x9bi de glicocizi cianogenetici care \xc3\xaen urma digestie produc cianuri, deci sunt toxice. Din frunzele arborelui se extrage o substan\xc8\x9b\xc4\x83 care se folose\xc8\x99te \xc3\xaen cosmetic\xc4\x83 \xc8\x99i medicin\xc4\x83 care lupt\xc4\x83 \xc3\xaempotriva alopeciei \xc8\x99i ajut\xc4\x83 la cre\xc8\x99terea p\xc4\x83rului. Din frunze, de asemenea, s-a extras o substan\xc8\x9b\xc4\x83 ce probabil este capabil\xc4\x83 de inhibarea cre\xc8\x99terii celulelor canceroase, dar deocamdat\xc4\x83 totul e la stadiu de cercetare.\n_START_SECTION_\nIstoria\n_START_PARAGRAPH_\n\xc3\x8en Japonia se cultiv\xc4\x83 de aproximativ 1000 de ani dar a fost naturalizat aici mult \xc3\xaenainte. De asemenea a fost naturalizat \xc3\xaen India, Hawaii \xc8\x99i teritoriile vecine. Este des men\xc8\x9bionat \xc3\xaen literatura antic\xc4\x83 chinezeasc\xc4\x83 \xc3\xaen poemele lui Li Bai.\n_START_SECTION_\nProduc\xc8\x9bie\n_START_PARAGRAPH_\nLiderul mondial al produc\xc8\x9biei acestui fruct este Japonia urmat de Israel \xc8\x99i Brazilia. Este de asemenea r\xc4\x83sp\xc3\xa2ndit \xc3\xaen \xc8\x9b\xc4\x83rile riverane M\xc4\x83rii Mediterane, \xc3\xaen Uruguay, Noua Zeeland\xc4\x83, Argentina \xc8\x99i Bermuda\n_START_SECTION_\nCultivare\n_START_PARAGRAPH_\nEste u\xc8\x99or de cultivat \xc8\x99i des \xc3\xaent\xc3\xa2lnit \xc8\x99i ca arbore ornamental datorit\xc4\x83 frunzelor sale mari d\xc4\x83 o not\xc4\x83 exotic\xc4\x83 gr\xc4\x83dinii \xc8\x99i ofer\xc4\x83 mult\xc4\x83 umbr\xc4\x83. Se \xc3\xaemnul\xc8\x9be\xc8\x99te prin semin\xc8\x9be \xc8\x99i este o specie care suport\xc4\x83 bine seceta \xc8\x99i frigul. Pentru un rod bogat este bine s\xc4\x83 se foloseasc\xc4\x83 \xc3\xaengr\xc4\x83\xc8\x99\xc4\x83minte \xc8\x99i s\xc4\x83 fie cur\xc4\x83\xc8\x9bat periodic.'